משנת יוסף

משנת יוסף (בשמה הרשמי קיי.טי. יבוא ושיווק בע"מ) היא חברת קמעונאות ישראלית הפועלת בעיקר במגזר החרדי. הרשת הוקמה ב-2010 על ידי יוחאי קוסובר מבית חלקיה, והיא פועלת באמצעות הזמנת מוצרים מראש ושליחתם לנקודות איסוף ללא מרכולים פיזיים. בפרסומים אחדים שלה מציגה החברה את עצמה כ"קרן משנת יוסף".

היסטוריה
בשנת 2010 החל יוחאי קוסובר - חקלאי מבית חלקיה, לשווק פירות וירקות ישירות לצרכנים בבית שמש כדי לחסוך את עלויות התיווך. עם הזמן התפתחה המכירה למוצרים ומקומות נוספים. נכון ל-2023 מפעילה משנת יוסף כ-265 נקודות איסוף בעיקר בריכוזים החרדיים בישראל, ומציעה כ-700 מוצרים למכירה מדי שבוע לכ-40,000 לקוחות קבועים שמזמינים מוצרים בכל שבוע. החברה משווקת תוצרת מחקלאים שמגדלים עבורה במיוחד, וכן הקימה משחטה שמייצרת עבורה מוצרי בשר.

קוסובר קרא לחברה k.t על שם בתו המשותקת תמר (קוסובר תמר). לרשת קרא "משנת יוסף", על שם יוסף המקראי המשביר למצרים בשנות הרעב.

מאפיינים
מכיוון שרבים בחברה החרדית אינם משתמשים באינטרנט הדרך העיקרית להזמנה ממשנת יוסף היא באמצעות מערכת IVR ייעודית. פעם בשבוע מגיעים המוצרים לנקודת האיסוף, הלקוחות מקבלים את רשימת המוצרים שהזמינו ומלקטים אותם עצמאית.

קישורים חיצוניים

הערות שוליים

רשתות שיווק בישראל
ישראל: חברות שהוקמו ב-2010
יהדות חרדית בישראל
חברות מזון ישראליות